มานซา มูซา กษัตริย์ใจบุญ ผู้สร้างความเดือดร้อนในแอฟริกา
ถ้าพูดถึงคนที่รวยที่สุดในโลก คนคงนึกถึง บิลล์ เกตส์, เจฟฟ์ เบโซส หรือวอร์เรน บัฟเฟตต์ แต่ความจริงแล้วยังไม่มีใครที่ร่ำรวยไปกว่ากษัตริย์ผู้เคยปกครองอาณาจักรมาลีที่มีนามว่า มานซา มูซา กษัตริย์ผู้ใจบุญนี้เคยทำให้เศรษฐกิจของหลายเมืองในอดีตเสียหายนานถึง 10 ปี
2 พ.ค. 2563

มานซา มูซา กษัตริย์ใจบุญ ผู้สร้างความเดือดร้อนในแอฟริกา /โดย ลงทุนแมน
ถ้าพูดถึงคนที่รวยที่สุดในโลก คนคงนึกถึง บิลล์ เกตส์, เจฟฟ์ เบโซส หรือวอร์เรน บัฟเฟตต์
แต่ความจริงแล้วยังไม่มีใครที่ร่ำรวยไปกว่ากษัตริย์ผู้เคยปกครองอาณาจักรมาลีที่มีนามว่า มานซา มูซา
กษัตริย์ผู้ใจบุญนี้เคยทำให้เศรษฐกิจของหลายเมืองในอดีตเสียหายนานถึง 10 ปี
พระองค์ทำอะไรลงไป ถึงได้ทำให้เกิดวิกฤติเช่นนั้น
ลงทุนแมนจะเล่าให้ฟัง
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
ก่อนอื่นเรามาทำความรู้จักกับอาณาจักรมาลีกันก่อน
อาณาจักรมาลีนั้นอยู่ในทวีปแอฟริกา ในยุคนั้นมีอาณาเขตจากมหาสมุทรแอตแลนติกไปจนถึงไนเจอร์ในปัจจุบัน รวมถึงพื้นที่บางส่วนของเซเนกัล, มอริเตเนีย, มาลี, บูร์กินาฟาโซ, ไนเจอร์, แกมเบีย, กินี-บิสเซา, กินี และไอวอรีโคสต์
ในศตวรรษที่ 14 มีกษัตริย์ที่มีนามว่า มานซา มูซา ปกครองอยู่
พระองค์ประทับอยู่ที่ทิมบักตู เมืองที่เคยถูกเรียกว่านครแห่งทองคำ
ความร่ำรวยของพระองค์นั้นเกินกว่าที่ใครจะพรรณนาได้
ด้วยอำนาจกษัตริย์ที่มี มานซา มูซาสามารถเข้าถึงแหล่งทองคำได้อย่างไม่จำกัด
ปัญหาเศรษฐกิจของแอฟริกาในเวลานั้นเกิดขึ้นเมื่อพระองค์จะเสด็จไปแสวงบุญที่นครมักกะฮ์
เป็นระยะทางกว่า 6,400 กิโลเมตรจากทิมบักตูถึงมักกะฮ์
ขบวนเสด็จของพระองค์ประกอบไปด้วย
กองคาราวานกว่า 60,000 คน
อูฐและม้ากว่า 100 ตัว
ทาส 12,000 คน
ทองคำหนัก 71,000 ปอนด์
ทุกคนใส่เสื้อผ้าที่ทำจากผ้าไหมอย่างดี
“เป็นคาราวานที่ยาวจนสุดลูกหูลูกตา”
 
ระหว่างทางกษัตริย์น้ำใจงามองค์นี้ได้เมตตาผู้คนทั้งหลาย
โดยกษัตริย์มูซาได้โปรยทานด้วยทองคำมาตลอดทาง
นอกจากนี้พระองค์ยังใช้จ่ายอย่างมหาศาล รวมถึงสร้างมัสยิดตลอดเส้นทางเสด็จ
แจกทองคำที่เมือง ไคโร มักกะฮ์ และเมดินา แห่งละประมาณ 20,000 ออนซ์
และกรุงไคโรเป็นจุดที่พระองค์พำนักอยู่นานถึง 3 เดือน
การใช้จ่ายและแจกทองเช่นนั้นสร้างความเสียหายและทำลายเสถียรภาพทางเศรษฐกิจของท้องถิ่นเป็นเวลากว่า 10 ปี
เพราะมันส่งผลให้เกิดเงินเฟ้อขั้นรุนแรงในกรุงไคโร มักกะฮ์ และเมดินา..
รวมถึงราคาทองคำที่ตกลงอย่างหนักหลังการแจกทองของพระองค์นานถึง 10 ปี
มันเสียหายแค่ไหนหรือ?
มีการประเมินว่าเกิดความเสียหายประมาณ 48,192 ล้านบาทเมื่อเทียบมูลค่าเป็นปัจจุบัน
และเมื่อพระองค์เสด็จกลับไปยังทิมบักตู
กิตติศัพท์เรื่องความร่ำรวยของพระองค์ก็ไปถึงแถบเมดิเตอร์เรเนียนและแถบยุโรป
จนทำให้แผนที่ในสมัยนั้นมีการวาดรูปพระองค์ถือก้อนทองคำ
และเป็นสัญลักษณ์ของอาณาจักรมาลีในสมัยนั้นไปโดยปริยาย
อย่างไรก็ตาม ในปัจจุบันมาลีกลายเป็นหนึ่งในประเทศที่ยากจนที่สุดในโลก
แม้ว่าจะเคยเป็นประเทศที่มีกษัตริย์ที่เป็นคนรวยมากที่สุดในโลกมาก่อน
โดยประเทศมาลีนั้น มี GDP ต่อหัวเพียง 27,442 บาทเท่านั้น
เรื่องนี้อาจทำให้คิดได้ว่าความยิ่งใหญ่ในอดีต อาจไม่มีผลอะไรกับประเทศนั้นในอนาคต
และก็น่าคิดว่าการแจกทองคำในสมัยนั้น แตกต่างจากการอัดฉีดเงินโดยธนาคารกลางของประเทศต่างๆ ในขณะนี้อย่างไรบ้าง?
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-